கேள்வி: தேவி சார்த்திகா என்பது என்ன?
பதில்: தேவி சார்த்திகா (Dewi Sartika) (4 டிசம்பர் 188411 செப்டம்பர் 1947) இந்தோனேசியாவில் பெண் கல்விக்கான வழக்கறிஞர் மற்றும் முன்னோடி ஆவார். இவர் டச்சு கிழக்கிந்தியத் தீவுகளில் பெண்களுக்கான முதல் பள்ளியை நிறுவினார். இவர் 1966 ஆம் ஆண்டில் இந்தோனேசியாவின் தேசியநாயகனாக கௌரவிக்கப்பட்டார்.
கேள்வி: தேவி சார்த்திகா - சுயசரிதை பற்றி விளக்கவும்.
பதில்: தேவி சார்த்திகா 4 டிசம்பர் 1884 அன்று சிகலெங்காவில் சுண்டானிய உன்னதப் பெற்றோரான ஆர். ரங்கா சோமனேகரா மற்றும் ஆர்.ஏ.ராஜபெர்மாஸ் ஆகியோருக்குப் பிறந்தார். சிறுவயதில், பள்ளி முடிந்ததும் இவர் தோழிகளுடன் விளையாடும்போது அடிக்கடி ஆசிரியராக நடித்தாள். இவரின் தந்தை இறந்த பிறகு, இவர் தனது மாமாவுடன் வசித்து வந்தார். அவரது பராமரிப்பில் இருந்தபோது இவர் சுண்டானிய கலாச்சாரத்தில் கல்வியைப் பெற்றார், அதே நேரத்தில் மேற்கத்திய கலாச்சாரம் பற்றிய இவரது அறிவு ஒரு குடியுரிமை உதவியாளரின் மனைவியிடமிருந்து பெறப்பட்டதாகும். 1899-ஆம் ஆண்டில், இவர் பண்டுங் குடிபெயர்ந்தார். ஜனவரி 16, 1904 இல், இவர் பண்டுங் ரீஜென்சியின் பெண்டோபோவில் சகோலா இஸ்ட்ரி என்ற பெயரில் ஒரு பள்ளியை நிறுவினார். இப்பள்ளி பின்னர் ஜாலான் சிகுரியாங்கிற்கு மாற்றப்பட்டது. பள்ளியின் பெயர் 1910- ஆம் ஆண்டில் செகோலா காயோடமான் இஸ்டெரி என மாற்றப்பட்டது. 1912 ஆம் ஆண்டில், மேற்கு ஜாவாவில் உள்ள நகரங்கள் அல்லது ரீஜென்சிகளில் ஒன்பது செகோலா காயோடமான் இஸ்டெரி (நகரங்கள் மற்றும் ரீஜென்சிகளில் பாதி), 1920 இல் அனைத்து நகரங்கள் மற்றும் ரீஜென்சிகள் ஒரு பள்ளியைக் கொண்டிருந்தன. செப்டம்பர் 1929 இல், இந்தப் பள்ளி அதன் பெயரை செகோலா ராடன் டீவி என்று மாற்றியது. 1947 ஆம் ஆண்டு செப்டம்பர் 11 ஆம் தேதி, சுதந்திரப் போரின் காரணமாக, பண்டுங்கில் இருந்து வெளியேறும் போது, தாசிக்மாலாயாவின் சினேமில் இவர் இறந்தார்.
கேள்வி: தேவி சார்த்திகா - மேதமை பற்றி விளக்கவும்.
பதில்: அவரது பெயர் தேவி சார்த்திகா அவரது பள்ளியின் இடமாகவும், இந்தோனேசியாவின் பல்வேறு நகரங்களில் பயன்படுத்தப்பட்ட தெருவாகவும் அறியப்படுகிறது. செகோலா காயோடமான் இஸ்டெரியின் 35வது ஆண்டு விழாவில், கல்வியில் அவர் ஆற்றிய சேவையைப் பாராட்டும் வகையில் அவருக்கு ஆர்டர் ஆஃப் ஆரஞ்சு-நசாவ் விருது வழங்கப்பட்டது. 1 டிசம்பர் 1966 இல், அவர் தேசிய இயக்கத்தின் நாயகி பட்டத்தைப் பெற்றார்.[http://www.tokohindonesia.com/biografi/article/295-pahlawan/657-dewi-pendidikan-dari-cicalengka "Dewi Pendidikan dari Cicalengka"] . ''tokohindonesia.com''. Retrieved 6 January 2011.
கேள்வி: தேவி சார்த்திகா - தனிப்பட்ட வாழ்க்கை குறித்து விரிவாக சொல்லுங்கள்.
பதில்: 1906 ஆம் ஆண்டில், இவர் செகோலா கராங் பமுலாங்கில் ஒரு ஆசிரியரான ராடன் கந்துருஹான் அகா சோரியாவினாடாவை மணந்தார்.
கேள்வி: தேவி சார்த்திகா - அஞ்சலி குறித்து விரிவாக சொல்லுங்கள்.
பதில்: 4 டிசம்பர் 2016 அன்று, கூகுள் தனது 132வது பிறந்தநாளை கூகுளின் கேலிச்சித்திரம் (கூகுள் டூடில்) மூலம் கொண்டாடியது.